স্বরাষ্ট্র মন্ত্রক
দেশের স্বাধীনতার ৭৫ বছর উপলক্ষ্যে ‘আজাদি কা অমৃত মহোৎসব’ এর অঙ্গ হিসেবে দিল্লির ঐতিহাসিক লালকেল্লা থেকে জাতীয় সুরক্ষা বাহিনী  এর সর্বভারতীয় কার র্যালি ‘সুদর্শন ভারত পরিক্রমা’র সূচনা করেছেন কেন্দ্রীয় স্বরাষ্ট্র এবং সমবায় মন্ত্রী শ্রী অমিত শাহ
নতুন দিল্লি, ২ অক্টোবর, ২০২১
দেশের স্বাধীনতার ৭৫ বছর উপলক্ষ্যে ‘আজাদি কা অমৃত মহোৎসব’ এর অঙ্গ হিসেবে দিল্লির ঐতিহাসিক লালকেল্লা থেকে জাতীয় সুরক্ষা বাহিনী  এর সর্বভারতীয় কার র্যালি ‘সুদর্শন ভারত পরিক্রমা’র সূচনা করেছেন কেন্দ্রীয় স্বরাষ্ট্র এবং সমবায় মন্ত্রী শ্রী অমিত শাহ। শ্রী শাহ একই সঙ্গে কেন্দ্রীয় সশস্ত্র পুলিশ বাহিনী  এর সর্বভারতীয় সাইকেল র্যালিও সূচনা করেছেন। অনুষ্ঠানে কেন্দ্রীয় স্বরাষ্ট্র ও সমবায় মন্ত্রী টোকিও অলিম্পিকে পদক জয়ী শ্রী বজরং পুনিয়াকে সংবর্ধনা জানান। স্বরাষ্ট্র প্রতিমন্ত্রী শ্রী নিত্যানন্দ রাই, শ্রী নীশিথ প্রামাণিক এবং স্বরাষ্ট্র মন্ত্রকের অন্যান্য শীর্ষ আধিকারিকরা উপস্থিত ছিলেন।
অনুষ্ঠানের ভাষণে শ্রী শাহ জানান, এই দিনটি সমগ্র দেশের কাছে অত্যন্ত গুরুত্বপূর্ণ এবং শুভ দিন। ভারতে দুই মহাপুরুষ জাতির জনক মহাত্মা গান্ধী এবং প্রাক্তন প্রধানমন্ত্রী শ্রী লাল বাহাদুর শাস্ত্রীর আজ জন্মদিন। শ্রী শাহ বলেন, মহাত্মা গান্ধী দক্ষিণ আফ্রিকা থেকে অন্যায় ও অত্যাচারের বিরুদ্ধে আন্দোলন শুরু করেছিলেন এবং সমগ্র বিশ্বকে সত্যাগ্রহের মন্ত্র দিয়েছিলেন। ভারতে ফিরে আসার পর ঔপনিবেশিক শাসনের চরম অত্যাচার এবং অকল্পনীয় শোষণের বিরুদ্ধে গান্ধীজি ভারত মাতার সেবায় নিজের জীবন উৎসর্গ করেছিলেন। শ্রী শাহ বলেন, দেশের স্বাধীনতা আন্দোলনে বাপুর অবদান চিরস্মরণীয়।
কেন্দ্রীয় মন্ত্রী জানান যে শ্রী লাল বাহাদুর শাস্ত্রী শুধু দেশের নিরাপত্তায় আমূল পরিবর্তন নিয়ে এসেছিল। একই সঙ্গে ১৯৬৫ সালের যুদ্ধে তাঁর নেতৃত্বে শত্রু পক্ষকে সেনা বাহিনী উপযুক্ত জবাবও দিয়েছিল। শ্রী শাহ জানান, শাস্ত্রীজির প্রদত্ত ‘জয় জওয়ান, জয় কিষাণ’ শ্লোগানটি আজও প্রাসঙ্গিক।
কেন্দ্রীয় স্বরাষ্ট্র মন্ত্রী জানান যে, সিএপিএফ –এর জওয়ানরা সারা দেশ পরিক্রমার সময় হাজার হাজার শহীদদের প্রতি শ্রদ্ধা জানাবেন। তিনি বলেন, লালকেল্লার প্রাকার থেকে শুরু হওয়া এই সাইকেল র্যালিতে সিএপিএফ –এর ৪৫টি সাইকেল অংশ নিয়েছে। এক মাসের মধ্যে তারা ৪১ হাজার কিলোমিটার পথ অতিক্রম করবে। অন্যদিকে, এনএসজি –র সুদর্শন ভারত পরিক্রম শীর্ষক কার র্যালি এক মাসের মধ্যে ৪১ হাজার কিলোমিটার পথ অতিক্রম করবে। আজাদি কা অমৃত মহোৎসবের লক্ষ্য পূরণের উদ্দেশেই এই উদ্যোগ নেওয়া হয়েছে।
শ্রী অমিত শাহ বলেন, আজাদি কা অমৃত মহোৎসব উদযাপনের দুটি প্রধান উদ্দেশ্য রয়েছে। বিদেশী আক্রমণের সময় থেকে ১৮৫৭ সালের বিদ্রোহ এবং ১৮৫৭ থেকে ১৯৪৭ সাল পর্যন্ত দেশে স্বাধীনতায় বিভিন্ন ঘটনাবলী,অসংখ্য শহীদের আত্মত্যাগের অমর কাহিনী প্রতিটি রাজ্য, জেলা, শহর এবং গ্রামে প্রচার চালানো হবে। পাশাপাশি, নতুন প্রজন্মকে দেশপ্রেমের চেতনায় জাগ্রত করে তোলা হবে।
দেশের যুবদের প্রতি আহ্বান জানিয়ে শ্রী শাহ বলেন, দেশের জন্য বেঁচে থাকা এক গর্বের বিষয়। তিনি জানান, স্বাধীনতা সংগ্রামে যারা জীবন উৎসর্গ করেছেন, তাঁদের প্রতি শ্রদ্ধা জানাতেই এই পদক্ষেপ নেওয়া প্রয়োজন। তিনি জানান, দেশের যুব সম্প্রদায়কে উন্নয়নে অংশগ্রহণ সুনিশ্চিত করতে হবে। তিনি আরো বলেন, প্রধানমন্ত্রী শ্রী নরেন্দ্র মোদীর নেতৃত্বে দেশ উন্নয়নের পথে এগিয়ে চলেছে। তাই দেশের যুব, বিজ্ঞানী এবং প্রযুক্তিবিদরা হাত মেলান, তাহলে সব কিছুই সম্ভব হয়ে উঠবে এবং আগামী দিনে ভারত বিশ্বে আত্মনির্ভর হয়ে উঠবে। শ্রী শাহ বলেন, দেশের তরুণদের এই লক্ষ্যের সঙ্গে যুক্ত করা উচিত।
কেন্দ্রীয় স্বরাষ্ট্র মন্ত্রী জানান, আজাদি কা অমৃত মহোৎসবের এই বছরে ১৩০ কোটি ভারতীয়ের জন্য সিদ্ধান্ত গ্রহণ এবং সেগুলি পূরণ করতে পারলে তবেই দেশ আত্মনির্ভর হয়ে উঠবে। তিনি জানান, এই লক্ষ্য পূরণে দেশের সকলের এক একটি নিজস্ব সংকল্প থাকা প্রয়োজন। তিনি বলেন, আজাদি কা অমৃত মহোৎসবের মাধ্যমে দেশের হাজারও ঘটনাবলীর মধ্যে যুব সম্প্রদায়ের চেতনাকে জাগ্রত করে তোলা এবং তা কর্মে রূপান্তরিত করতে পারলে অগ্রগতির পথে হাঁটা সম্ভব বলেও মন্তব্য করেন তিনি।
কেন্দ্রীয় স্বরাষ্ট্র মন্ত্রী জানান, সিএপিএফ –দের জওয়ানদের -৪৩ থেকে +৪৩ ডিগ্রী তাপমাত্রার মধ্যে কঠিন পরিস্থিতিতে দেশের সীমানা পাহারা দিতে হয়। তাদের আত্মত্যাগের কারণে দেশের সকলে নিরাপদ রয়েছে এবং উন্নয়নের পথে এগিয়ে চলেছে। দেশের সার্বভৌমত্ব রক্ষায় ৩৫ হাজারেও বেশি পুলিশ ও কেন্দ্রীয় সশস্ত্র বাহিনীর জওয়ানরা নিজের জীবন উৎসর্গ করেছেন। তাঁদের আত্মত্যাগ কখনই ভোলার নয়। এনএসজি-র কার র্যালি দেশের স্বাধীনতা আন্দোলন ও সংগ্রামীদের সঙ্গে সম্পর্কিত গুরুত্বপূর্ণ এবং ঐতিহাসিক স্থানগুলি অতিক্রম করে আগামী ৩১শে অক্টোবর দিল্লির পুলিশ স্মারক স্থলে শেষ হবে। এই র্যালিটি দেশের ১২টি রাজ্যের ১৮টি প্রধান শহর অতিক্রম করবে।
CG/SS/SFS
(Visitor Counter : 374